John McAfee

John David McAfee ( ['mækəfiː]; 18 September 1945 – 23 Jun 2021) merupakan seorang pengaturcara dan peniaga kelahiran United Kingdom. Beliau mengembangkan syarikat perisian McAfee Associates serta merupakan pengurus syarikat tersebut dari pengasasannya tahun 1987 and hingga peletakkan jawatannya pada tahun 1994.

Awal kehidupan dan pendidikan
John dilahirkan di Cinderford, United Kingdom pada 18 September 1945 di pangkalan tentera Amerika Syarikat, dengan ayahnya warga Amerika yang ditempatkan di situ manakala ibunya warga England, dan dia dibesarkan di Salem, Virginia, AS. 

 Kerjaya pengaturcaraan 
John bekerja sebagai pengaturcara di Institut Kajian Angkasa NASA di Bandar Raya New York dari tahun 1968 hingga 1970. John berpendirian sebagai seorang ahli libertarianisme dan penyokong penyahjenayaan ganja dan penghentian peperangan terhadap dadah, ketidakpedulian antara negara dalam polisi luar negara dan ekonomi pasaran bebas yang tidak mengagihkan kekayaan dan dia menjunjung perdagangan bebas. John berhujah bahawa cukai haram dan mengaku bahawa dia tidak pernah menghantar borang percukaian sejak tahun 2010. 

John tinggal dengan isterinya Janice Dyson di Lexington, Tennessee, AS. 

 Persaraan 

 Perpindahan ke Belize 
Pada 30 April 2012, harta John di Bandar Jalan Oren, Belize, diserbu Unit Pembanterasan Penyamun Jabatan Polis Belize. Gringo: The Dangerous Life of John McAfee ialah filem dokumentari Rangkaian Showtimes tentang sebahagian kehidupan McAfee sewaktu di Belize. 

Temubual McAfee dengan November 2012 dalam majalah Wired, ada menyatakan rasa takutnya dengan pihak polis di sana sehingga cuba melarikan diri saat mendapat tahu keberadaan mereka sekitarnya.  

 Jenayah dilibat 
Pada 12 November 2012, pihak berkuasa Belize mula mencari McAfee berikutan suatu pembunuhan dilakukan ke atas seorang jirannya iaitu Gregory Viant Faull, seorang ekspatriat Amerika Syarikat yang mati ditemui dengan bekas tembakan pada hari sebelumnya di kediaman Ambergris Caye timur laut Belize. McAfee sendiri merasakan Faull merupakan mangsa tidak bernasib baik di mana sebenarnya diri sendiri yang disasarkan dalam pembunuhan ini; Perdana Menteri Beliz Dean Barrow menganggap dakwaan diujarkan McAfee "sangat paranoid bahkan juga gila".

Pada tahun samalah, John melarikan diri dari pemburuan pihak berkuasa Belize.

John ditangkap selepas pihak tersebut berjaya mendapatkan lokasinya data tertanam dalam gambar paparan laporan wawancara "sulit" bersama Vice Media di sebuah resort di Guatemala. McAfee akhirnya muncul di hadapan orang ramai untuk memohon suaka politik. Beliau ditahan pada 5 Disember 2012 atas percubaan memasuki Guatemala secara haram.

 Kematian 
Pada 23 Jun 2021, McAfee ditemua mati dalam sel tahanannya di Pusat Tahanan Brians 2 di Barcelona. Pihak penjara dan Jabatan Kehakiman Catalonia mengesahkan kematiannya disebabkan pembunuhan diri; berjam-jam selepas Mahkamah Negara Sepanyol mengarahkan pemulangan ke Amerika Syarikat berikutan dakwaan jenayah dari Divisyen Percukaian Jabatan Keadilan Amerika Syarikat negeri Tennessee.

Kematiannya turut menimbulkan kesangsian dengan banyak munculnya teori-teori konspirasi keadaan ini diamati lebih disebabkan pembunuhan sepertimana yang dialami Jeffrey Epstein yang ditemui mati dalam tahanan didakwa atas jenayah antun kanak-kanak. Hal ini turut dikukuhkan pernyataannya di akaun-akaun media sosial berbulan-bulan sebelum kematiannya termasuk pelibatan QAnon; namun ia diterima sebagai perkara yang "aneh" dan "tiada kukuh".

 Rujukan 

Kategori:Libertarianisme